കരിമ്പരുന്ത്

ദക്ഷിണേന്ത്യയിൽ കാണപ്പെടുന്ന ഒരിനം പരുന്താണ് കരിമ്പരുന്ത്  (ഇംഗ്ലീഷ്:Black Eagle, ശാസ്ത്രീയനാമം: Ictinaetus malayensis). ഏഷ്യയിലെ കുന്നിൻ പ്രദേശങ്ങൾക്ക് മുകളിലും കാടുകൾക്ക് മുകളിലും ഒഴുകി പറന്ന് ഇര തേടുന്നവയാണ് ഇവ. ചെറിയ സസ്തനികളും പക്ഷികളുമാണ് ഭക്ഷണം. മിക്കപ്പോഴും അവയുടെ കൂട്ടിൽ നിന്നാണ് ഇര പിടിക്കുന്നത്.
രൂപവിവരണം
ചക്കിപ്പരുന്തിനേക്കാൾ വലുതാണ്. ചിറകുകൾക്ക് നീളവും വീതിയും കൂടുതലാണ്. കറുത്ത നിറമാണ്. നാസപിണ്ഡവും കാലുകളും നല്ല മഞ്ഞനിറമാണ്. പറക്കുമ്പോൾ ചിറകിന്റെ അറ്റത്തുള്ള പ്രഥമ തൂവലുകൾ തമ്മിൽ തൊടാതെ മുകളിലേക്ക് വളഞ്ഞിരിയ്ക്കും.  പേജ്196, കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി 70-80 സെ.മീ. നീളമുണ്ട്.

അവയുടെ കറുത്ത നിറവും വലിപ്പവും സാവധാനത്തിലുള്ള പറക്കലും കൊണ്ട് എളുപ്പം തിരിച്ചറിയാം. ആണും പെണ്ണും കാഴ്ചയ്ക്കൊരുപോലെയാണ്.
വിതരണം

തെക്കേ ഇന്ത്യയിൽ നടത്തിയ പഠനത്തിൽ നല്ല മേലാപ്പുകളുള്ള കാടുകളിലാണ് കാണുന്നത്. 50%ത്തിൽ കുറവ് മേലാപ്പുകളുള്ള കാടുകളിൽ ഇവയെ കാണാറില്ല. 

പ്രജനനം
ഏഷ്യയിൽ പ്രജനനം നടത്തുന്നവയാണ്. ഇവ ഉയരമുള്ള മരങ്ങളിൽ 3-4 അടി വീതിയിലുള്ള പരന്ന കൂടുകളാണ് ഉണ്ടാക്കുക. കൂടുകെട്ടുന്ന കാലത്ത് ഇവ വായുവിൽ പല അഭ്യാസങ്ങളും കാണിയ്ക്കും. ഒന്നോ രണ്ടോ മുട്ടകളിടും. മുട്ടയിടുന്ന കാലം ജനുവരി മുതൽ ഏപ്രിൽ വരെയാണ്. 

ചിത്രശാല

അവലംബം